title: Odluka Političkog i sigurnosnog odbora (ZVSP) 2018/2061 od 18. prosinca 2018. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/2/2018)

text:
                  27.12.2018

                  HR

                  Službeni list Europske unije

                  L 329/22

         ODLUKA POLITIČKOG I SIGURNOSNOG ODBORA (ZVSP) 2018/2061
         od 18. prosinca 2018.
         o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/2/2018)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granicama u Libiji (EUBAM Libya) (1), a posebno njezin članak 9. stavak 1.,
         budući da:

                     (1)

                     Na temelju Odluke 2013/233/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu izvršavanja političkog nadzora nad misijom EUBAM Libya i njezina strateškog usmjeravanja, uključujući, posebice, odluku o imenovanju voditelja misije.

                     (2)

                     PSO je 30. kolovoza 2016. donio Odluku (ZVSP) 2016/1634 (2) kojom je g. Vincenzo TAGLIAFERRI imenovan voditeljem misije EUBAM Libya od 1. rujna 2016. do 21. kolovoza 2017.

                     (3)

                     Vijeće je 17. srpnja 2017. donijelo Odluku (ZVSP) 2017/1342 (3) kojom je produljen mandat misije EUBAM Libya od 22. kolovoza 2017. do 31. prosinca 2018.

                     (4)

                     PSO je 18. srpnja 2017. donio Odluku (ZVSP) 2017/1401 (4) kojom je produljen mandat g. Vincenza TAGLIAFERRIJA kao voditelja misije EUBAM Libya od 22. kolovoza 2017. do 21. kolovoza 2018.

                     (5)

                     PSO je 20. ožujka 2018. donio Odluku (ZVSP) 2018/558 (5) kojom je produljen mandat g. Vincenza TAGLIAFERRIJA kao voditelja misije EUBAM Libya od 22. kolovoza 2018. do 31. prosinca 2018.

                     (6)

                     Vijeće je 17. prosinca 2018. donijelo Odluku (ZVSP) 2018/2009 (6) kojom je produljen mandata misije EUBAM Libya od 1. siječnja 2019. do 30. lipnja 2020.

                     (7)

                     Visoki predstavnik Unije za vanjske poslove i sigurnosnu politiku predložio je produljenje mandata g. Vincenza TAGLIAFERRIJA kao voditelja misije EUBAM Libya od 1. siječnja 2019. do 31. prosinca 2019.,

               DONIO JE OVU ODLUKU:

            Članak 1.
            Mandat g. Vincenza TAGLIAFERRIJA kao voditelja misije EUBAM Libya produljuje se do 31. prosinca 2019.

            Članak 2.
            Ova Odluka stupa na snagu na dan donošenja.
            Primjenjuje se od 1. siječnja 2019.

            Sastavljeno u Bruxellesu 18. prosinca 2018.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 138, 24.5.2013., str. 15.

            (2)  Odluka Političkog i sigurnosnog odbora (ZVSP) 2016/1634 od 30. kolovoza 2016. o imenovanju voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2016) (SL L 243, 10.9.2016., str. 10.).

            (3)  Odluka Vijeća (ZVSP) 2017/1342 od 17. srpnja 2017. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 185, 18.7.2017., str. 60.).

            (4)  Odluka Političkog i sigurnosnog odbora (ZVSP) 2017/1401 od 18. srpnja 2017. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2017) (SL L 199, 29.7.2017., str. 13.).

            (5)  Odluka Političkog i sigurnosnog odbora (ZVSP) 2018/558 od 20. ožujka 2018. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2018) (SL L 93, 11.4.2018., str. 3.).

            (6)  Odluka Vijeća (ZVSP) 2018/2009 od 17. prosinca 2018. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 322, 18.12.2018., str. 25.).